Հավելված N1

Գավառ համայնքի ավագանու 20 թվականի

« »- ի N -Ն որոշման

# ԳԱՎԱՌ ՀԱՄԱՅՆՔԻ ԿԱՄԱՎՈՐ ԽՆԴԻՐՆԵՐԸ

* 1. Գավառ համայնքի կամավոր խնդիրներն են՝

1. Բազմաբնակարան բնակելի շենքերի և սոցիալական օբյեկտների ընդհանուր բաժնային սեփականության վերանորոգման աշխատանքների աջակցումը
2. վթարային բազմաբնակարան շենքերի բնակիչներին աջակցութան ցուցաբերումը
3. թափառող կենդանիների (շների) վնասազերծման աշխատանքների կազմակերպումը.
4. քաղաքացիական պաշտպանության մարմինների գործունեությանն աջակցելը.
5. արհեստների, ժողովրդական ստեղծագործության և գեղարվեստական ինքնագործունեության զարգացմանն աջակցելը.
6. Գավառի վարչական տարածքում գտնվող պատմամշակութային հուշարձանների պահպանությանն աջակցելը.
7. Գավառ վարչական տարածքում գտնվող պատմամշակութային, բնական, մարդկային, զբոսաշրջային-ռեկրեացիոն ռեսուրսների մասին տեղեկատվության հաշվառումը, դասակարգումը, տարածումը և հանրահռչակումը.
8. Գավառի վարչական տարածքում գործող մշակութային կազմակերպություններին աջակցումը.
9. տոների և հիշատակի օրերի հետ կապված` զանգվածային միջոցառումների կազմակերպումը, ավանդական ազգային ծեսերի վերականգնմանն ու տարածմանը նպաստելը.
10. հանրակրթական դպրոցների գործունեության աջակցումը.
11. համայնքում ֆիզիկական կուլտուրայի և սպորտի զարգացման նպաստումը, սպորտային հրապարակների և մարզական այլ կառույցների շինարարության իրականացումը, հանգստի գոտիների ստեղծումը.
12. կյանքի դժվարին իրավիճակում հայտնված ընտանիքների (անձանց)

սոցիալական (դրամական) օգնության տրամադրման կազմակերպումը.

1. Գավառի վարչական տարածքից պարտադիր զինվորական ծառայության զինակոչված զինծառայողներին ծառայության վայրում տեսակցելու նպատակով վերջիններիս ընտանիքների անդամներին աջակցելը.
2. պետական բարձրագույն կամ միջնակարգ մասնագիտական ուսումնական հաստատություններում, ինչպես նաև պետության կողմից հավատարմագրված բարձրագույն ուսումնական հաստատություններում սովորող սոցիալապես անապահով ընտանիքների ուսանողների ուսման վարձի մասնակի հատկացումը.
3. սոցիալական ծրագրերի իրականացմանը, սոցիալական պաշտպանության խնդիրներ իրականացնող հասարակական կազմակերպությունների գործունեությանն աջակցելը։
4. բնակչության, հատկապես երիտասարդության ռազմահայրենասիրական դաստիարակությանն աջակցումը.
5. Գավառ համայնքի վարչական սահմաններում անտառային գոտիների ստեղծմանն աջակցելը
6. բնապահպանական խնդիրներ իրականացնող հասարակական կազմակերպությունների հետ համագործակցությունը.
7. լիազոր մարմնի հետ համաձայնեցնելով` քաղաքային առողջապահական ծրագրերի իրականացումը.
8. Գավառի վարչական տարածքում գործող առողջապահական՝ սանիտարահիգիենիկ, հակահամաճարակային և կարանտինային միջոցառումների իրականացումը, ֆիզիկական կուլտուրայի, մարզական կազմակերպություններին աջակցելը.
9. բնակչության սանիտարահիգիենիկ կրթության, առողջ ապրելակերպի քարոզչությունը.
10. սանիտարական վիճակի բարելավման աջակցումը  
     23) գյուղատնտեսության բնագավառում գյուղատնտեսական աշխատանքների, այդ թվում՝ պարատանյութերի և սերմերի ձեռքբերման աշխատանքների աջակցումը

24) հողօգտագործման բնագավառում՝ համայնքային սեփականություն հանդիսացող հողամասերի բարելավման աշխատանքների իրականացում

25) սոցիալական աջակցությունը կարող է տրամադրվել նաև սույն հավելվածի կետերում չնախատեսված այլ դեպքերում:

Հավելված N 2

Գավառ քաղաքի ավագանու 20 թվականի

« »- ի N -Ն որոշման

# ԿԱՐԳ

**ԿԱՄԱՎՈՐ ԽՆԴԻՐՆԵՐԻ ԼՈՒԾՄԱՆ ՆՊԱՏԱԿՈՎ ԳԱՎԱՌ ՀԱՄԱՅՆՔԻ ՂԵԿԱՎԱՐԻ ՍԵՓԱԿԱՆ ԼԻԱԶՈՐՈՒԹՅՈՒՆՆԵՐԻ ԻՐԱԿԱՆԱՑՄԱՆ ԵՎ ԴՐԱՆՑ ՀԱՄԱՐ ԱՆՀՐԱԺԵՇՏ ՖԻՆԱՆՍԱԿԱՆ ՄԻՋՈՑՆԵՐԻ ՀԱՏԿԱՑՄԱՆ**

1. Սույն կարգով կարգավորվում են կամավոր խնդիրների լուծման նպատակով Գավառի համայնքապետի սեփական լիազորությունների իրականացման և դրանց համար անհրաժեշտ ֆինանսական միջոցների հատկացման կարգի հետ կապված հարաբերությունները:
2. Գավառ համայնքի ղեկավարը կամավոր խնդիրների լուծման նպատակով սեփական լիազորություններն իրականացնում է համայնքի բյուջեով նախատեսված հատկացումներին համապատասխան:
3. Այն դեպքում, երբ Գավառ համայնքի ղեկավարի կողմից կամավոր խնդիրների լուծման նպատակով սեփական լիազորությունների իրականացման համար չի պահանջվում ֆինանսական միջոցների հատկացում՝ Գավառ համայնքի ղեկավարը դրանք իրականացնում է ինքնուրույն և սեփական պատասխանատվությամբ:
4. Կամավոր խնդիրների լուծման նպատակով սեփական լիազորությունների իրականացման առաջարկություն կարող են նախաձեռնել՝ Գավառ համայնքի ղեկավարը, Գավառ համայնքի ավագանու անդամները, համայնքի բնակիչները, հասարակական կազմակերպությունները և միավորումները, ինչպես նաև քաղաքացիական հասարակության այլ ինստիտուտները:
5. Այն դեպքում, երբ կամավոր խնդրի լուծման նպատակով սեփական լիազորության իրականացումը նախաձեռնում են Գավառ համայնքի ավագանու անդամները, Գավառ համայնքի բնակիչները, հասարակական կազմակերպությունները և միավորումները, ինչպես նաև քաղաքացիական հասարակության այլ ինստիտուտները, նախաձեռնողը Գավառ համայնքի ղեկավարին է ներկայացնում կամավոր խնդրի լուծման նպատակով սեփական լիազորության իրականացման վերաբերյալ դիմում` նշելով դրա նպատակը, խնդրի կարգավորման համար անհրաժեշտ ֆինանսական միջոցի չափը և դրա լուծման անհրաժեշտությունը հիմնավորող փաստաթղթերը:
6. Գավառ համայնքի ղեկավարը դիմումը և սույն կարգի 5-րդ կետում նշված անհրաժեշտ փաստաթղթերն ստանալուց հետո`
7. կամավոր խնդրի լուծման նպատակով սեփական լիազորության իրականացմանը համաձայնվելու դեպքում` մինչև 15-օրյա ժամկետում ճշտում է դրանց արժանահավատությունը և կամավոր խնդիրները լուծում է Գավառ համայնքի ավագանու կողմից հաստատված տվյալ տարվա բյուջեով նախատեսված այդ նպատակով հատկացված դրամական միջոցների հանրագումարի շրջանակում.
8. կամավոր խնդրի լուծման նպատակով սեփական լիազորության իրականացմանը չհամաձայնելու դեպքում` մինչև 15-օրյա ժամկետում նախաձեռնողին գրավոր տեղեկացնում է այդ մասին՝ նշելով չհամաձայնելու պատճառները, փաստական և իրավական հիմքերը:
9. Կամավոր խնդրի լուծման նպատակով սեփական լիազորության իրականացումը Գավառ համայնքի ղեկավարի կողմից նախաձեռնելու դեպքում սեփական լիազորության իրականացման նպատակի, խնդրի կարգավորման համար անհրաժեշտ ֆինանսական միջոցի չափի և դրա լուծման անհրաժեշտությունը հիմնավորող փաստաթղթերի ներկայացումն ապահովում է Գավառ ի համայնքապետարանի աշխատակազմը: